ກອງກຳລັງ ຢູເຄຣນ ຍຶດເອົາທີ່ໝັ້ນ ​ໃນພາກ​ຕາ​ເວັນ​ອອກ​ ຂອງ​ປະ​ເທດ ຈາກກຸ່ມ​ຫົວ​ແບ່ງ​ແຍກ​ດິນ​ແດນ ເພີ້ມຂຶ້ນ
ຄວາມ​ຮຸນ​ແຮງ​ແມ່ນ​ສ່ວນ​ໃຫຍ່ ​ໄດ້​ເກີດ​ຂຶ້ນ​ພາຍ​ໃນ ​ແລະ​ອ້ອມ​ແອ້ມ​ເມືອງDebaltseve ​ເມືອງ​ຍຸດ​ທະ​ສາດ ທີ່ກຸ່ມ​ຫົວ​ແບ່ງ​ແຍກ​ດິນ​ແດນ​ທີ່​ນິຍົມຣັດ​ເຊຍ.
ກອງກຳລັງທີ່ນິຍົມລັດຖະບານ ໄດ້ລາຍງານວ່າ ເຂົ້າຍຶດເອົາເຂດທີ່ໝັ້ນຂອງກຸ່ມຫົວແບ່ງແຍກດິນແດນ ໃນພາກຕາເວັນອອກຂອງຢູເຄຣນໃນວັນອັງຄານມື້ນີ້ ກ່ອນໜ້າຂອງການປະຊຸມທີ່ສຳຄັນ ທີ່ມີຈຸດປະສົງເພື່ອຍຸດຕິການບໍ່ສະງົບນີ້ ກອງພັນ Azov Battalion ກຸ່ມອາສາສະມັກທີ່ນຳຍົມ ກອງທັບ Kyiv ໄດ້ກ່າວ ຜ່ານທາງ Facebook ວ່າ ຕົນໄດ້ຍຶດເອົາຫຼາຍໆ ໝູ່ບ້ານໃນຂະນະທີ່ຕໍ່ສູ້ ທີ່ມຸ້ງໜ້າໄປຍັງເມືອງຊາຍແດນ Novoa- zovsk ໂຄສົກຂອງກອງທັບ Kyiv ໄດ້ກ່າວໃນເຊົ້າວັນອັງຄານມື້ນີ້ ວ່າ ມີຢ່າງນ້ອຍ ທະຫານຢູເຄຣນ7 ຄົນ ຖືກສັງຫານ ໃນຮອບ 24 ຊົ່ວໂມງ ຂອງການປະ ທະ ກັນ ໃນພາກຕາເວັນອອກຂອງປະເທດ ຄວາມຮຸນແຮງແມ່ນສ່ວນໃຫຍ່ ໄດ້ເກີດຂຶ້ນພາຍໃນ ແລະອ້ອມແອ້ມເມືອງDebaltseve ເມືອງຍຸດທະສາດ ທີ່ກຸ່ມຫົວແບ່ງແຍກດິນແດນທີ່ນິຍົມຣັດເຊຍນັ້ນ ທີ່ພະຍາຍາມຍຶດເອົາຈາກກອງກຳລັງ Kyiv ຕາງໜ້າຈາກຣັດເຊຍ ຢູເຄຣນ ເຢຍຣະມັນ ແລະຝຣັ່ງ ມີໝາຍກຳນົດທີ່ຈະພົບປະກັນ ໃນນະຄອນຫຼວງຂອງ Belarus ໃນວັນພຸດມື້ອື່ນນີ້ ໃນຄວາມພະຍາຍາມ ທີ່ຈະໄດ້ຂໍ້ສະຫຼຸບໃນຂໍ້ຕົກລົງສັນຕິພາບ ເພື່ອຍຸດຕິການຂັດແຍ້ງກັນ ທີ່ຍືດເຍື້ອມາເປັນເວລາ 10 ເດືອນນັ້ນ ແລະໄດ້ພາກຊີວິດຜູ້ຄົນໄປ 5 ພັນ 400 ຄົນແລ້ວ ໃນວັນຈັນວານນີ້ ປະທານາທິບໍດີສະຫະລັດ ທ່ານບາຣັກ ໂອບາມາ ໄດ້ກ່າວວ່າ ທ່ານຈະລໍຖ້້າເບິ່ງຜົນສະຫຼຸບຂອງການໂອ້ລົມສົນທະນານາໆຊາດທີ່ສຳຄັນ ໃນສັບປະດານີ້ ກ່ຽວກັບວິກິດການໃນຢູເຄຣນ ກ່ອນທີ່ຈະຕັດສິນໃຈໃຫ້ການຊ່ອຍເຫຼືອ Kyiv ທາງດ້ານອະວຸດຍຸດໂທປະກອນ ເພື່ອປ້ອງກັນຕົນເອງ ຕໍ່ສູ້ກັບກຸ່ມຫົວແບ່ງແຍກດິນແດນທີ່ນິຍົມຣັດເຊຍນັ້ນ ທ່ານ ໂອບາມາ ໄດ້ກ່າວ ທີ່ນະຄອນຫຼວງວໍຊີງຕັນ ຄຽງຂ້າງກັບນາຍົກລັດຖະມົນຕີເຢຍຣະມັນ ທ່ານນາງ Angela Merkel ທ່ານໄດ້ກ່າວວ່າ ການເຈລະຈາທາງການທູດແລະການລົງໂທດ ຍັງເປັນວິທີການທີ່ທ່ານເຫັນດີເຫັນພ້ອມຢູ່ ເພື່ອຍຸດຍິການສະໜັບສະໜຸນຂອງຣັດເຊຍ ຕໍ່ພວກຫົວແບ່ງແຍກດິນແດນ ໃນພາກຕາເວັນອອກຂອງຢູເຄຣນ